Եվրասիական տնտեսական հանձնաժողովի կոլեգիայի նախագահ Տիգրան Սարգսյանը ներկայացրել է, թե ինչպես են զարգացնելու Եվրասիական տնտեսական միության տնտեսական օրակարգը: ԵԱՏՄ անդամ երկրների ղեկավարները թվային օրակարգ են ձևավորվել, որտեղ նախանշված 33 նախաձեռնությունները դեռևս իրականություն չեն դարձել: Տիգրան Սարգսյաը համաձայնվել է,որ ԵԱՏՄ-ի թվային օրակարգը պետք է արագ և արդյունավետ իրականացնել, որովհետև բիզնեսի սպասումները շատ մեծ են. «Մենք այսօր արդեն բիզնեսի կողմից քննադատություն ենք ստանում նրա համար, որ դանդաղ ենք իրականացնում մեր թվային պարտավորությունները: Մասնավորապես, մենք ընդունել ենք Հարկային օրենսգիրք, որում ֆիքսված են թվային տեխնոլոգիաների օգտագործմամբ առաջնային մեխանիզմները և բիզնեսը հիմա պահանջում է, որ այդ տեխնոլոգիաները ներդրվեն: Մասնավորապես, էլեկտրոնային եղանակով հեռակա հայտարարագրման մեխանիզմը կտրուկ կբարձրացնի բիզնեսի աշխատանքը, կնվազեցնի կոռուպցիոն ռիսկերը, և բիզնեսը դժգոհում է, որ մեր երկրների գործադիր իշխանությունները ձգձգում են այս մեխանիզմի իմպլեմենտացումը»,- հայտարարել է ՀՀ նախկին վարչապետ, ԵԱՏՄ տնտեսական հանձնաժողովի կոլեգիայի նախագահ Տիգրան Սարգսյանը :